Auning stasjon og kulturperrong. I bakgrunnen Auning Kro.
Auning misjonshus.
**Auning** er en by på Djursland i Norddjurs kommune, Region Midtjylland, med 3 015 innbyggere i januar 2019. Auning ligger cirka 23 km øst for Randers og 32 km vest for Grenaa, og Primærrute 16 går gjennom byen.. Fra 1970 til utgangen av 2006 var Auning administrasjonssentrum i tidligere Sønderhald kommune.

Navn og etymologi
-----------------

Auning omtales i 1450 som *Aningh*, av *an* som betyr jordstrimle og *-inge*, så navnet betyr «stedet på jordstrimlen.

Geografi og klima
-----------------

Byen ligger ca 11 meter over havet. Gjennomsnittstemperaturen er 7,6°C gjennom året, med gjennomsnitt i juli på 16,2°C som den varmeste måneden og -0,7°C i januar og februar som de kaldeste månedene. Gjennomsnittlig nedbør er 600 mm, og den tørreste måneden er februar med 32 mm og den våteste er oktober med 63 mm gjennomsnittlig nedbør.

Historie
--------

Auning kirke er fra 1100-tallet. Kirken ble ombygd ca. år 1500, til hvelvinger i stedet for bjelkeloft, og i 1616 fikk kirken tårn, våpenhus og et tredje fag i skipet. Auning Hospital står ferdig i 1631, og i 1742 står byens skole ferdig. Denne ble flyttet i 1863, men nedlagt tre år senere. Skolebygningen står fortsatt i byen, i Juelsgårdsvej 14, og Auning Folkehøjskole ble etablert på midten av 1960-tallet. I 1874 ble Fausing-Auning og Omegns Spare- og Lånekasse etablert. Byens første telefonbok kom i 1901, med 9 abonnenter. 

I 1876 åpnet Randers-Auning-Grenaa-banen, og i 1897 fikk Auning telefonsentral med fem abonnenter, der grevinne Christiane Scheel var byens første abonnent, med telefonnummer *1*. Auning Sygekasse blir etablert i 1899, og Auning Andelsmeieri i 1901, samme år som Auning sagverk. Auning Idrætsforening ble stiftet i 1904, Folkebanken for Rougsø og Sønderhald ble opprettet i 1906, og i 1907 ble Nordre Skole og Søndre Skole innviet, etter at sognerådets medlemmer ikke greide å bli enige om plasseringen av den nye skolen. Auning Tekniske Skole grunnlegges i 1919. Byens næringsliv utvides i denne perioden, og med åpningen av Grenå-Hundested-jernbanen i 1934 økte trafikken og handelen i byen.

I 1940 ble det funnet et 6-7000 år gammelt skaft av hjortehorn i Auning Mose (myr). 

Fra 1970 til utgangen av 2006 var Auning administrasjonssenter i tidligere Sønderhald kommune.

Auning i dag
------------

Auning er i dag hovedbyen i den vestlige delen av kommunen, og er fortsatt i vekst. Folketallet økte fra 2725 innbyggere i 2011 til 3015 i 2019. Det jobbes med å flytte hovedveien ut av byen, for å redusere trafikken der, og byen har et uttalt mål om å opprettholde sporene fra sin periode som stasjonsby.

Øst for Auning ligger Øst for byen ligger et sammenhengende skogområde som består av skogene Auning Skov, Tårup Skov, Løvenholm Skov og Fjeld Skov. Rett øst for byen ligger Djurs Sommerland, og andre severdigheter er gokartbanen Auning Kart Park, biblioteket og kulturhuset Kulturperronen, Det Grønne Museum (Landbrugsmuseet), herregårdsmuseet Gammel Estrup og det årlige musikkarrangementet Rock i Parken.

Byen har en rekke sportsklubber og andre foreninger.

Personer fra Auning
-------------------

* Caspar Schrøder, olympisk fekter

Referanser
----------

1. ↑  Statistikbanken - *Folketal 1. januar efter byområder og landdistrikter og tid - Auning*, besøkt 21. juni 2019.
2. ↑  Google Maps - *Auning*, besøkt 21. juni 2019.
3. ↑  Den Store Danske - *Auning*, besøkt 21. juni 2019.
4. ↑  Geonames.com - *Auning*, besøkt 20. juni 2019.
5. ↑  Climate-data.org - *Auning*, besøkt 20. juni 2019.
6. 1 2  Auning By - *Milepæle, der fortæller historien*, besøkt 24. juni 2019.
7. ↑  Auning By - *Om den gamle telefoncentral i Auning* Arkivert 24. juni 2019 hos Wayback Machine. besøkt 24. juni 2019.
8. ↑  Auning By - *De første telefon nr. i Auning* Arkivert 24. juni 2019 hos Wayback Machine. besøkt 24. juni 2019.
9. ↑  Auning By - *Strid i sogneråd medførte bygning af 2 nye skoler* Arkivert 24. juni 2019 hos Wayback Machine. besøkt 24. juni 2019.
10. ↑  Auning By - *Fakta om Auning By*, besøkt 24. juni 2019.
11. ↑  Auning By - *Attraktioner omkring Auning*, besøkt 24. juni 2019.
12. ↑  Auning By - *Sportklubber*, besøkt 24. juni 2019.
13. ↑  Auning By - *Foreninger i Auning by*, besøkt 24. juni 2019.

Eksterne lenker
---------------

* (da) Auning By
* (da) Norddjurs kommune
* (da) Den Store Danske - Auning
* (no) Store Norske Leksikon - Norddjurs kommune
* (da) Auning By - Auning kirke Arkivert 24. juni 2019 hos Wayback Machine.
* (en) Auning – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GeoNames
 |

Portal: Danmark